2008 m. Sekmadienio futbolo lyga
2008 m. Sekmadienio futbolo lyga (dėl sponsorių vadintas ir SFL Ergo) – penktosios pakopos futbolo pirmenybės, vykusios Lietuvoje 2008 m. balandį–lapkritį. Tai buvo 4-asis SFL lygos sezonas. Sudarytas naujas Farm-2 divizionas, tad varžybos vyko 5 divizionuose, suskirstytuose pagal pajėgumą. Varžybos vyko atskirai pavasarį ir rudenį (išskyrus A divizioną), todėl tarp divizionų sezono viduryje vyko komandų kaita. Po 2007 m. sezono „Farm“ divizionas buvo suskaidytas į du („Farm-1“ ir „Farm-2“), į lygą priimti 9 nauji klubai - „Renne“, „Rytas“, „Internacionalas“, „Viltis“, „Legionas“, TEC, „Trivartis“, „Troja“ ir „Setas“. „LDK United“ klubas pervadintas „Ekolinu“, MFK pervadintas „Euforija“. 2008 m. SFL lyga išsiplėtė ir į Klaipėdos apskritį.